Diari Oficial de la Generalitat Valenciana


Sumari del DOGV 6496, del 06-04-2011 (2011/3511)

Notificació de la sentència dictada en el judici verbal número 440/2010
-----------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3511


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici verbal número 440/2010 [2011/3511]  
Judici verbal 000440/2010  
Part demandant: Producto Actual, SAL.  
Part demandada: Grupo Prosimed Inversiones, SL, Joaquín José Jordá Romero i José Antonio Rivera Nieto.  
Sobre: societats mercantils i cooperatives.  
En el judici a què es fa referència s'ha dictat, en data de hui, la sentència que té la part dispositiva com segueix:  
«Dispositiva  
Estime de forma íntegra la demanda interposada per la mercantil Producto Actual, SL, i en representació seua el procurador dels tribunals Francisco J. Frexes Castrillo, contra la mercantil Grupo Prosimed Inversiones, SL, i solidàriament amb els seus administradors solidaris, Joaquín J. Jordá Romero i José A. Rivera Nieto, declarats en situació processal de rebel·lia, condemne l'entitat codemandada, la mercantil Grupo Prodimed Inversiones, SL, a pagar a la demandant la quantitat de 3.000,00 euros. Aquesta quantitat s'incrementarà amb els interessos establits en el fonament de dret cinqué d'aquesta resolució. D'altra banda, declare responsable, ex lege, els codemandats, Joaquín J. Jordá Romero i José A. Rivera Nieto, de les quantitats que deu la mercantil Grupo Prosimed Inversiones, SL, a la demandant, ja que està demostrat que es tracta dels seus administradors solidaris. Així mateix, els condemne solidàriament a pagar la quantitat de 3.000,00 euros, més els interessos establits en el fonament de dret 5é d'aquesta resolució. S'imposen les costes a la part demandada.  
  
  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten, anuncien o preparen després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés s'ha de fer en qualsevol oficina de Banesto, 4657 0000 clau 00, reposició (25 €), clau 01 revisió de resolucions del secretari judicial (25 €), clau 02 apel·lació (50 €), clau 03 queixa (30 €), més els quatre dígits del número de procediment més els dos dígits de l'any.  
  
Així ho pronuncie, mane i firme, José María Cutillas Torns, magistrat jutge del Jutjat Mercantil número 3 de València. En done fe».  
Atés que es desconeix el domicili o la residència actuals de la part demandada, Grupo Prosimed Inversiones, SL, Joaquín José Jordá Romero i José Antonio Rivera Nieto, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i també en el Diari Oficial de la Comunitat Valenciana, per a portar a efecte la diligència de notificació de la sentència.   
  
València, 22 de febrer de 2011.- La secretària judicial: María José Navarro Melchor.